Diari Oficial de la Generalitat Valenciana


Sumari del DOGV 3582, del 14-09-1999 (1999/7850)

ORDRE de 2 d'agost de 1999, de la Conselleria de Cultura, Educació i Ciència, per la qual es convoca el III Certamen Juvenil de Literatura de la Comunitat Valenciana.
----------------------------------------------------------------------------------------------------------------------------------------------------------------------

### Dades del document

Número de DOGV
:   3582

Data del DOGV
:   14-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7850


Data del document
:   02-08-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * premi cultural
    * jove
    * literatura
    * distinció honorífica
    * promoció cultural

ORDRE de 2 d'agost de 1999, de la Conselleria de Cultura, Educació i Ciència, per la qual es convoca el III Certamen Juvenil de Literatura de la Comunitat Valenciana. [1999/A7850]
  
L'article 3 de la Llei 4/1989, de 26 de juny, de la Generalitat Valenciana de l'Institut Valencià de la Joventut, atribuïx a esta entitat autònoma, entre d'altres, la funció de potenciar la promoció sociocultural de la joventut.
  
Per això, i de conformitat amb el que disposen l'article 35 de la Llei de la Generalitat Valenciana 5/1983, de 30 de desembre, del Govern Valencià, i l'article 47.11 del Text Refós de la Llei d'Hisenda Pública de la Generalitat Valenciana,
  
ORDENE
  
Primer
  
Es convoca el III Certamen Juvenil de Literatura de la Comunitat Valenciana i s'aproven les bases que regiran esta convocatòria i també la fitxa d'inscripció, que s'inclouen com a annexos I i II a la present ordre.
  
Segon
  
S'establixen 12 premis, per un import global màxim que ascendix a un milió huit-centes mil pessetes (1.800.000 PTA), a càrrec del capítol IV, concepte pressupostari 47.11, línia de subvenció 4.04, del pressupost de l'Institut Valencià de la Joventut de 1999.
  
La quantia de cadascun dels premis serà la que s'especifica en la base 7 de l'annex I d'esta ordre.
  
DISPOSICIONS FINALS
  
Primera
  
Correspon al director general de l'Institut Valencià de la Joventut la facultat de concedir estos premis.
  
Segona
  
S'autoritza el director general de l'Institut Valencià de la Joventut perquè dicte les resolucions necessàries per al desplegament i l'execució d'esta ordre.
  
Tercera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Quarta
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà interposar potestativament recurs de reposició o, directament, recurs contenciós administratiu, en els terminis i davant dels òrgans que s'indica tot seguit:
  
a) El recurs de reposició s'haurà d'interposar davant del conseller de Cultura, Educació i Ciència, en el termini d'un mes comptador a partir de l'endemà de la publicació de l'ordre.
  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de l'ordre.
  
València, 2 d'agost de 1999
  
El conseller de Cultura, Educació i Ciència,
  
Manuel Tarancón Fandos
  
ANNEX I
  
Bases per a participar en el III Certamen Juvenil de Literatura de la Comunitat Valenciana
  
Primera. Objecte de la convocatòria
  
L'objecte de la present convocatòria és la realització del III Certamen Juvenil de Literatura de la Comunitat Valenciana.
  
Segona. Participants
  
2.1 Podran participar, en el III Certamen Juvenil de Literatura de la Comunitat Valenciana, els joves residents a la Comunitat Valenciana que el 31 de desembre de 1999 tinguen entre 17 i 26 anys d'edat.
  
2.2 Cada participant només podrà presentar una obra en cada categoria i secció.
  
2.3 Els guanyadors del primer premi de convocatòries anteriors no podran participar en la mateixa categoria i secció en què obtingueren el mencionat premi.
  
Tercera. Categories
  
3.1 S'establixen dos categories corresponents a dos gèneres literaris: poesia i narrativa.
  
3.2 Dins de cada categoria s'establix una secció per a cadascun dels dos idiomes oficials de la Comunitat Valenciana:
  
- Valencià
  
- Castellà
  
Quarta. Inscripcions
  
4.1 El termini d'inscripció serà de dos mesos comptadors a partir de l'endemà de la publicació d'esta ordre en el Diari Oficial de la Generalitat Valenciana. D'acord amb la instrucció 6/1996, de 10 de setembre, de la Secretaria General de la Conselleria de Cultura, Educació i Ciència, els terminis que acaben en dies inhàbils, i també els dissabtes i els dies 24 i 31 de desembre, o qualsevol altre que reglamentàriament així es declare, s'entendran prorrogats fins al primer dia hàbil següent.
  
4.2 Les inscripcions, dirigides a l'Institut Valencià de la Joventut i emplenades segons el model que s'adjunta com a annex II a la present ordre, podran presentar-se al registre general de l'Institut Valencià de la Joventut de València (c/ de l'Hospital, 11); al de les unitats territorials de l'Institut Valencià de la Joventut d'Alacant (pl. de Sant Cristòfol, 8 i 10) i de Castelló (c/ dels Orfebres Santalínea, 2); o en qualsevol dels llocs que preveu l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.3 Per poder participar, s'haurà de presentar:
  
a) La fitxa d'inscripció correctament emplenada
  
b) Una fotocòpia confrontada del document nacional d'identitat o del certificat de residència legal a l'estat espanyol en el cas d'estrangers
  
c) El certificat d'empadronament a la Comunitat Valenciana
  
d) Un sobre amb l'original i tres còpies del treball presentat. Tant en el sobre, com en l'original i les còpies, únicament es farà constar el títol del treball, la categoria i la secció, i no mai el nom de l'autor o autora.
  
4.4 Si la documentació presentada no reunix qualsevol dels requisits indicats en el punt 4.3 d'esta base o dels que s'expressen en les bases segona i quinta, la persona interessada disposarà d'un termini de 10 dies per a esmenar-ne la mancança o presentar els documents preceptius. Transcorregut eixe termini, i cas de no aportar-se la documentació requerida, es procedirà a arxivar l'expedient i es considerarà que ha desistit de la seua petició, després de la resolució dictada d'acord amb el que preveu l'article 42 de la Llei 30/1992.
  
Quinta. Característiques de les obres
  
5.1 Les obres hauran de ser inèdites i estar escrites en valencià o en castellà, segons la modalitat en què es presenten, sense limitació quant a estil o temàtica, sempre que respecten els drets que protegix la Constitució. No s'admetran obres premiades en altres concursos.
  
5.2 Per a concursar en la categoria de poesia, s'haurà de presentar una col·lecció de poemes amb una extensió mínima de 300 versos i, màxima, de 500.
  
5.3 Per a concursar en la categoria de narrativa, les obres s'hauran de presentar escrites a màquina, en full DIN A4, per una sola cara, a doble espai, amb una extensió mínima de 75 fulls i, màxima, de 150.
  
Sexta. Resolució de la convocatòria
  
6.1 Per a l'avaluació dels treballs presentats per les persones participants, el director general de l'Institut Valencià de la Joventut designarà un jurat que valorarà i seleccionarà els treballs presentats, tot tenint-ne en compte la qualitat, i del qual formaran part:
  
- President: el cap o la cap del Servei de Promoció Juvenil.
  
- Huit vocals.
  
- Secretari o secretària sense vot: un funcionari del Servei de Promoció Juvenil.
  
Quant al funcionament del jurat seran aplicables els articles del 22 al 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6.2 Els membres del jurat tindran dret a percebre les indemnitzacions per raó del servici si era procedent, i les remuneracions corresponents als seus treballs d'assessorament, i s'atendran, si cal, a la legislació sobre incompatibilitats. La seua composició serà publicada en el Diari Oficial de la Generalitat Valenciana abans que s'acabe el termini de presentació d'inscripcions.
  
6.3 El jurat examinarà els treballs presentats i elevarà la seua proposta al director general de l'Institut Valencià de la Joventut, qui resoldrà la concessió dels premis especificats en la base 7.
  
6.4 El lliurament de premis s'efectuarà durant l'acte públic que s'organitze amb este motiu i els premis s'abonaran a través d'una transferència bancària a les persones interessades.
  
6.5 Si, en el termini de tres mesos comptadors a partir de l'endemà del dia en què finalitze el termini de presentació d'inscripcions, no se n'aprova la resolució corresponent, s'entendrà que totes les peticions presentades han estat desestimades. Tot això sense perjudici de l'obligació de resoldre que establix l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6.6 Els treballs no seleccionats seran retirats pels autors al lloc i dins del termini que l'Institut Valencià de la Joventut determine. A partir d'eixe moment, si no ho hagueren fet, s'entendrà que en renuncien a la propietat en favor de l'Institut Valencià de la Joventut, que podrà donar-los la destinació que considere més oportuna.
  
Setena. Premis
  
Es concediran premis per un import total d'un milió huit-centes mil pessetes (1.800.000 PTA), distribuïdes de la manera següent:
  
· Categoria poesia:
  
- Secció valencià (premi Ausiàs March):
  
\* Primer premi: 250.000 PTA i publicació de l'obra.
  
\* Segon premi: 125.000 PTA.
  
\* Tercer premi: 75.000 PTA.
  
- Secció castellà (premi Miguel Hernández):
  
\* Primer premi: 250.000 PTA i publicació de l'obra.
  
\* Segon premi: 125.000 PTA.
  
\* Tercer premi: 75.000 PTA.
  
· Categoria narrativa:
  
- Secció valencià (premi Jaume Roig):
  
\* Primer premi: 250.000 PTA i publicació de l'obra.
  
\* Segon premi: 125.000 PTA.
  
\* Tercer premi: 75.000 PTA.
  
- Secció castellà (premi Vicente Blasco Ibáñez):
  
\* Primer premi: 250.000 PTA i publicació de l'obra.
  
\* Segon premi: 125.000 PTA.
  
\* Tercer premi: 75.000 PTA.
  
En cap cas la concessió dels premis no implicarà cessió o limitació dels drets de propietat intel·lectual de l'autor o autora.
  
Octava. Obligacions dels beneficiaris
  
Si l'import dels premis concedits supera la quantitat de 300.000 pessetes i d'acord amb el que disposa l'article 47 de la Llei d'Hisenda Pública de la Generalitat Valenciana, les persones beneficiàries hauran d'acreditar, abans del cobrament del premi corresponent, que en el moment de l'atorgament estaven al corrent de les seues obligacions tributàries i davant de la Seguretat Social. Les obligacions i la forma en què s'hauran d'acreditar són les que regulen els articles 7, 8 i 9 del Reial Decret 390/1996, d'1 de març.
  
Novena. Promoció dels participants
  
L'Institut Valencià de la Joventut es reserva el dret de publicar les dades de la fitxa d'inscripció que considere d'interés per a la promoció dels joves creadors.
  
Deu. Acceptació de les bases
  
La participació en el certamen suposa la plena acceptació d'estes bases.
  
ANNEX II